**8522 Nemesgörzsöny, Széchenyi u. 10.**

**ikt.szám:…….../2019.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2019. február 11-i nyilvános üléséről, mely 8 óra 15 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

 Buzás Sándor alpolgármester

 Ballér Zoltán

Haller István

 Hutter Tamás

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**7/2019.( II.11.) önkormányzati határozat**

Nemesgörzsöny Község Önkormányzatának képviselő-testülete 2019. február 11-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2019. évi költségvetésének elfogadása

Előadó: polgármester

1. Nemesgörzsöny Község Önkormányzat 2019. évi költségvetésről szóló …/2019. (……) önkormányzati rendelet elfogadása

Előadó:polgármester

1. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2019. évi költségvetésének elfogadása**

**Előadó: polgármester**

Tatai László polgármester ismerteti a hivatal költségvetését. Részletesen bemutatja a kiadási és bevételi oldalon megjelenő tételeket.

Tatai László polgármester megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**8/2019. (II.11.) önkormányzati határozata**

1. Nemesgörzsöny Község Önkormányzatának Képviselő-testülete a Nemesgörzsönyi Közös Önkormányzati Hivatal 2019. évi költségvetését az előterjesztés szerinti tartalommal elfogadja.
2. A 2019. évi költségvetési évben a Nemesgörzsönyi Közös Önkormányzati Hivatal
	1. bevételi főösszege: 83.309 ezer forint, melyből

aa) önkormányzati finanszírozás 77.047 ezer forint

ab) előző évi maradvány 6.262 ezer forint

* 1. kiadási főösszege: 83.309 ezer forint, melyből

ba) személyi juttatások: 63.813 ezer forint,

bb) munkaadókat terhelő járulékok: 11.456 ezer forint,

bc) dologi kiadások: 8.040 ezer forint,

bd) tartalékok 0 ezer forint.

* 1. engedélyezett létszám: 13,87 fő.
1. A Képviselő-testület a Nemesgörzsönyi Közös Önkormányzati Hivatalban a cafetéria-juttatás mértékét köztisztviselőnként egységesen évi 200.000 forint összegben határozza meg.
2. A képviselő-testület megbízza Nemesgörzsöny Község Polgármesterét, hogy a közös hivatal költségvetése Nemesgörzsöny Község Önkormányzatának 2019. évi költségvetésébe való beépítéséről gondoskodjon.
3. A Képviselő-testület megbízza a jegyzőt, hogy a költségvetés végrehajtásáról gondoskodjon.

 Felelős: polgármester

 Közreműködik: Ivanics Barbara jegyző, Novák Edit aljegyző a költségvetés

 végrehajtásában

 Határidő: 2019. február 15.

**2)Nemesgörzsöny Község Önkormányzat 2019. évi költségvetésről szóló …/2019. (……) önkormányzati rendelet elfogadása**

**Előadó:polgármester**

Tatai László polgármester ismerteti a költségvetést. Ismerteti a költségvetés tartalmát.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**4/2019.( II.14.) önkormányzati rendelete**

## Nemesgörzsöny község Önkormányzat Képviselő-testülete úgy döntött, hogy az önkormányzat 2019. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

**3)Vegyes ügyek**

**Előadó: polgármester**

Tatai László polgármester elmondja, hogy az evangélikus egyház elszámolt a 2018. évi támogatásáról.

Rezsiköltségre költötték.

Tatai László polgármester megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**9/2019. (II.11.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy elfogadja az Nemesgörzsönyi Evangélikus Gyülekezet (8541 Takácsi, Petőfi S u. 50.) 2018. évit támogatásról szóló beszámolóját.

Felelős: polgármester

Határidő:azonnal

Tatai László polgármester elmondja, hogy a közútkezelő azt javasolta, hogy a Rózsa Ferenc utcát vegye át az önkormányzat, így tudna rá pályázni, le lehetne esetleg első körben murvázni, aztán új aszfalt kerülhetne rá pályázatból.

Buzás Sándor alpolgármester elmondja, hogy nem támogatja a javaslatot, nagyon sokba kerülne az aszfaltozás, esélytelen.

Novák Edit aljegyző elmondja, hogy az új út kialakítása engedélyköteles.

Tatai László polgármester elmondja, hogy megvannak a sörpadok. Meg kellene határozni egy összeget, amiért bérbe adja az önkormányzat. Javasolja, az 1500 Ft/garnitúra összeget. Külön bérelni nem lehet.

Tatai László polgármester megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**10/2019. (II.11.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy az önkormányzat tulajdonát képező 35 db sörpad garnitúrát a nemesgörzsönyi lakosok részére bérbe adja. A bérleti díj ára 1500 Ft/garnitúra. A garnitúra nem szétválasztható, bérlése csak egyben lehetséges.

Felelős: polgármester

Határidő:azonnal

Tatai László polgármester elmondja, hogy a Pápai Katasztrófavédelmi Kirendeltség megküldte elszámolását a 2018. évi támogatásról, valamint megérkezett támogatáskérő levele. Javasolja az elszámolás elfogadását, valamint 15 ezer Ft támogatás megítélését.

Tatai László polgármester megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**11/2019. (II.11.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy

1. elfogadja a Pápai Katasztrófavédelmi Kirendeltség 2018. évi támogatásról szóló beszámolóját
2. 15.000.- Ft támogatást nyújt a Pápai Katasztrófavédelmi Kirendeltség részére 2019. évi költségvetés terhére. Felhatalmazza a polgármestert a szerződés aláírására.

Felelős: polgármester

Határidő:azonnal

Buzás Sándor alpolgármester elmondja, hogy a futball pályához kellene 1 kocsi murvát vitetni, mert nagy a sár.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. február 11-i nyilvános ülést 9 óra 15 perckor berekeszti.

 K.m.f.

 **Tatai László Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**